**SEKTOR**

**AGROHARBI**

**SLIKE IZ ALBUMA 1A -** Djelatnost sektora se odvija kroz istraživanja i proizvodnju potpuno prirodnih mineroloških organskih đubriva, suplemenata, pobojšivača tla, sredstava za zaštitu bilja, u različitoj formi i pakovanju, a čija je osnovna sirovina pirofilitni škriljac.

U proizvodnom procesu se koriste vlastiti proizvodi na bazi pirofilitnih kompozita za gnojidbu, prihranu, poboljšanje kvaliteta zemljišta, zaštitu bilja, ali i kao konzervans u gotovim proizvodima.

Pokretanje pogona za proizvodnju gnojidbenih proizvoda na bazi pirofilitnog škriljca je realno i opravdano.

Podloga za takvo opredjeljenje je globalni trend poskupljenja energenata i troškova transporta, nestašice sirovina za proizvodnju sintetskih đubriva, smanjena proizvodnja istih kao i opredjeljenja EU da se u gnojidbene svrhe što više koriste postojeći prirodni materijali.

Pokretanje proizvodnje gnojidbenih proizvoda smanjiti će uvoz i povećati izvoz gotovih proizvoda iste namjene i zaštititi će domaću poljoprivrednu proizvodnju kao važnu industrijsku granu u BiH.

**Eksperimentalni poligon Buturović Polje, Konjic**

Eksperimentalni poligon u Buturović Polju se prostire na površini od 4.000 m2 koji se kontinuirano koristi za eksperimenatlni uzgoj svih vrsta poljoprivrednih kultura uz primjenu pirofilita u različite svrhe (priprema zemljišta, gnojidba, zaštita bilja).

**Eksperimentalni poligon Goransko Polje, Konjic**

Eksperimentalni poligon u Goranskom Polju, zauzima ukupnu površinu 3.500 m2. Na ovom eksperimentalnom poligonu se svake godine uzgajaju različite poljoprivredne kulture i vrše istraživanja i potvrđivanja učinkovitosti djelovanja pirofilita na poboljšanje kvaliteta i prinosa poljoprivrednh proizvoda.

**Eksperimentalni poligon - Agromediteranski fakultet Mostar**

PD AD Harbi d.o.o. Sarajevo je u sklopu naučno-poslove saradnje sa Agromediteranskim fakultetom, u proteklom periodu vršilo istraživanje pirofilita u poljoprivredne svrhe na dvije lokacije Mostar (staklenik) i Blagaj (na površini 5.000 m2). Eksperimentalni poligoni su obuhvatali istraživanja primjene pirofilita na otvorenom i zatvorenom prostoru (staklenička proizvodnja), te na različitim voćarskim i povrltlarskim kulturama, uključujući i ljekobilje.

**Eksperimentalni poligon - Federalni zavod za poljoprivredu Sarajevo**

PD AD Harbi d.o.o. Sarajevo je u sklopu naučno-poslove saradnje sa Federalnim zavodom za poljoprivredu u proteklom periodu vršili smo istraživanje pirofilita pri uzgoju različitih poljoprivrednih kultura na otvorenom prostoru eksperimentalnog poligona na Butmiru.

**Eksperimentalni poligon Hercegovinalijek Mostar**

Poslovna saradnja sa firmom Hercegovinalijek iz Mostara je ostvarena kroz primjenu pirofilitnih proizvoda na platažama za uzgoj trešnje, jabuke i vinove loze, na dva lokaliteta Dubrave i Vrapčići.

**Eksperimentalni poligon Poljoprivredno – prehrambeni fakultet Sarajevo**

PD AD Harbi d.o.o. je poslovno-naučnu saradnju ostvarilo sa Poljoprivredno-prehrambenim fakultetom iz Sarajeva, a eksperimentalno istraživanje pirofilita se vršilo na više lokaliteta. Eksperimentalni poligoni su prilagođeni istraživanju pirofilita kao sredstva za remedijaciju zemljišta onečišćenog sa teškim metalima.

**Eksperimentalni poligon - Poljoprivredni fakultet Banja Luka**

Naučno-poslovna saradnja sa Poljoprivrednim fakultetom u Banja Luci odvija se kroz eksperimentalne oglede na otvorenom i zatvorenom prostoru uz primjenu pirofilita kao sredstva za povećanje prinosa/kvaliteta i zaštitu poljoprivrednih proizvoda.

**Eksperimentalni poligon, selo Banja, Aranđelovac, Srbija**

Eksperimentalni poligon na navedenoj lokaciji je privatni posjed našeg naučnog savjetnika i stručnog saradnika dr. Milana Adamovića. Eksperimentalni poligon se koristi za uzgoj različitih poljoprivrednih kultura uz primjenu pirofilita (gnojidba, siliranje, zaštita bilja).